proxectonos/corpus_dominio_legal_administrativo_tmp huggingface dataset:
ORDE do 28 de outubro de 2024 pola que se fai pública a ampliación da dotación orzamentaria para a concesión das axudas establecidas na Orde do 8 de xullo de 2024 pola que se convocan axudas económicas para o alumnado que realiza formación práctica en centros de traballo ou FP dual (código de procedemento ED202A).
Consellería de Educación, Ciencia, Universidades e Formación Profesional — III. Outras disposicións — 06/11/2024

No DOG número 133, do 10 de xullo de 2024, publicouse a Orde do 8 de xullo de 2024 pola que se convocan axudas económicas para o alumnado que realiza formación práctica en centros de traballo ou FP dual (código de procedemento ED202A).
Á vista das solicitudes presentadas e atendendo ás contías, obsérvase que a dotación orzamentaria non é suficiente para atender todas as solicitudes, polo que cómpre realizar unha ampliación dos créditos consignados inicialmente.
O artigo 7 da Orde do 8 de xullo de 2024 pola que se convocan axudas económicas para o alumnado que realiza formación práctica en centros de traballo ou FP dual, e de conformidade co estipulado no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, establece a posibilidade de ampliar a contía máxima dos créditos dispoñibles. O incremento do crédito está condicionado á declaración de dispoñibilidade como consecuencia dunha xeración, ampliación ou incorporación de crédito, da existencia de remanentes doutras convocatorias financiadas con cargo ao mesmo crédito ou créditos incluídos no mesmo programa ou en programas do mesmo servizo.
Dado o elevado volume de solicitudes e axudas concedidas e coa finalidade de facer partícipe da subvención ao maior número de persoas beneficiarias posible, faise necesaria unha ampliación de crédito.
Unha vez revisados os expedientes, compróbase que existe remanente de crédito suficiente derivado doutras convocatorias do mesmo programa e servizo.
Así pois, de acordo co exposto e co establecido na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento, nos preceptos básicos da Lei 38/2003, do 17 de novembro, xeral de subvencións, así como no Real decreto 887/2006, do 21 de xullo, polo que se aproba o Regulamento xeral de subvencións, e en virtude das atribucións que me foron conferidas,
Artigo 1. Incremento de financiamento
1. Increméntase en 63.500,00 euros o importe total destinado á concesión das axudas da Orde do 8 de xullo de 2024 pola que se convocan axudas económicas para o alumnado que realiza formación práctica en centros de traballo ou FP dual (código de procedemento ED202A) na aplicación orzamentaria 37.04.422M.480.0.
Unha vez efectuada esta ampliación, o importe total destas axudas ascende a 963.500,00 euros.
2. A publicación desta orde non supón a apertura dun novo prazo de presentación de solicitudes nin o inicio de novo cómputo de prazo para resolver.
Disposición derradeira. Entrada en vigor
Esta orde entrará en vigor ao día seguinte da súa publicación no
Diario Oficial de Galicia
.
Santiago de Compostela, 28 de outubro de 2024
CORRECCIÓN DE ERROS. Resolución do 3 de outubro de 2024 pola que se publican as subvencións concedidas do 1 de xullo ao 30 de setembro de 2024 ao abeiro da Orde do 30 de marzo de 2022 pola que se establecen as bases reguladoras para a concesión de axudas para a transformación de frotas de transporte de viaxeiro e mercadorías de empresas privadas prestadoras de servizos de transporte por estrada, así como de empresas que realicen transporte privado complementario, no marco do compoñente 1 do Plan de recuperación, transformación e resiliencia, financiado pola Unión Europea-NextGenerationEU, xestionado polo Ministerio de Transportes, Mobilidade e Axenda Urbana para os anos 2022, 2023 e 2024 (códigos de procedemento IF318B, IF318C, IF318D, IF318E e IF318F).
Consellería de Presidencia, Xustiza e Deportes — III. Outras disposicións — 06/11/2024

Advertidos erros na resolución antes citada, publicada no
Diario Oficial de Galicia
número 200, do 16 de outubro de 2024, cómpre facer a seguinte corrección:
Na páxina 54771, onde di:
Debe dicir:
Na páxina 54774, onde di:
Resolución complementaria á concesión por importe de 7.000 €, de data 5.5.2023, publicada na Resolución do 5 de xullo de 2023 (DOG nº 134, do 14 de xullo).
Debe dicir:
(1) Resolución complementaria á concesión por importe de 7.000 €, de data 5.5.2023, publicada na Resolución do 5 de xullo de 2023 (DOG nº 134, do 14 de xullo).
ORDE do 20 de decembro de 2024 pola que se dispón o nomeamento dunha vogal no Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 31/12/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Aránzazu de Miguel Peña como vogal representante da Administración xeral do Estado no Consello de Administración da Autoridade Portuaria de Ferrol-San Cibrao.
Santiago de Compostela, 20 de decembro de 2024
ORDE do 20 de decembro de 2024 pola que se dispón o cesamento dun vogal no Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 31/12/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Gonzalo Gómez Barquín como vogal representante da Administración xeral do Estado no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 20 de decembro de 2024
ORDE do 19 de decembro de 2024 pola que se dispón o nomeamento dun membro do Consello Social da Universidade da Coruña.
Consellería de Educación, Ciencia, Universidades e Formación Profesional — II. Autoridades e persoal — 31/12/2024

Mediante a Resolución do 14 de xuño de 2021 fíxose pública a composición dos consellos sociais das universidades do Sistema universitario de Galicia.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
O artigo 77.3 da citada Lei 6/2013 establece que a representación dos intereses sociais no Consello Social lles corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do Consello Social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola Asociación de Antigos Alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades.
Así mesmo, o seu artigo 79 regula o cesamento e a substitución dos membros do Consello Social.
O Pleno do Parlamento de Galicia, na sesión do 17 de decembro de 2024, acordou aprobar a designación de María Montalvo Freire como representante do Parlamento de Galicia no Consello Social da Universidade da Coruña, en substitución, por renuncia, de Ana Fernández Roca.
De acordo co establecido no artigo 78 da citada Lei 6/2013, do 13 de xuño, xúntase declaración xurada de compatibilidade da nova membro.
A condición de persoa membro do Consello Social adquírese unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desa data.
O artigo 77.4 da Lei 6/2013, do 13 de xuño, establece que os acordos de designación de membros do Consello Social lle serán comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo único
Nomear a María Montalvo Freire representante do Parlamento de Galicia no Consello Social da Universidade da Coruña, en substitución, por renuncia, de Ana Fernández Roca, polo tempo que reste para concluír o seu mandato.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de decembro de 2024
ORDE do 20 de decembro de 2024 pola que se dispón o nomeamento dun vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 31/12/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Gonzalo Gómez Barquín como vogal representante da Administración xeral do Estado no Consello de Administración da Autoridade Portuaria da Coruña.
Santiago de Compostela, 20 de decembro de 2024
ORDE do 20 de decembro de 2024 pola que se dispón o cesamento dun vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 31/12/2024

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Ignacio Arrondo Perals como vogal representante da Administración xeral do Estado no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 20 de decembro de 2024
CORRECCIÓN DE ERROS. Resolución do 11 de novembro de 2024 pola que se aproba unha modificación do prego de condicións da denominación de orixe protexida Valdeorras e pola que se lle dá publicidade.
Axencia Galega da Calidade Alimentaria — III. Outras disposicións — 02/12/2024

Advertido un erro na dita resolución, publicada no Diario Oficial de Galicia número 222, do 18 de novembro de 2024, cómpre facer a seguinte corrección:
Na páxina 60709, na primeira das URL que figura no punto segundo da resolución, onde di:
«https://agacal.xunta.gal/sites/default/files/calidade-alimentaria/vinos/DOP_VALDEORRAS_ Prego_Condici %C3 %B3ns_outubro_2024_GAL.pdf».
Debe dicir:
«https://agacal.xunta.gal/sites/default/files/calidade-alimentaria/vinos/DOP_VALDEORRAS_Prego_Condici%C3%B3ns_outubro_2024_GAL.pdf».
RESOLUCIÓN do 22 de novembro de 2024 pola que se concede o XXV Premio Elías Valiña para distinguir o labor revitalizador dos valores propios dos Camiños de Santiago, así como a mención especial.
Consellería de Cultura, Lingua e Xuventude — III. Outras disposicións — 02/12/2024

Á vista da proposta da Dirección Xeral de Patrimonio Cultural, sobre a convocatoria do Premio Elías Valiña 2024 mediante a Orde do 12 de abril de 2024, para distinguir o labor revitalizador dos valores propios dos Camiños de Santiago, e estando conforme con esta en todos os seus termos,
Conceder, de maneira compartida, o Premio Elías Valiña 2024, para distinguir o labor revitalizador dos valores propios dos Camiños de Santiago, dotado cunha contía económica de 15.000 € (quince mil euros), con cargo á aplicación orzamentaria 43.04.433A.0781.0, que figura dotada no vixente orzamento de gastos da Comunidade Autónoma de Galicia, ás seguintes entidades:
– Association Bretonne des Amis de Saint Jacques Compostelle Bretagne (Quimper- Francia).
– Fundación San Antón (Castrojeriz-Burgos).
Facer a mención especial, prevista no artigo 2.1 da orde da convocatoria, a Mario Clavell Blanch e a Paulo Sá Machado.
Santiago de Compostela, 22 de novembro de 2024
RESOLUCIÓN do 21 de novembro de 2024, da Dirección Xeral de Mobilidade, pola que se amplía o prazo de vixencia da tarifa específica Xente Nova no transporte público interurbano da competencia da Xunta de Galicia, para o ano 2025.
Consellería de Presidencia, Xustiza e Deportes — III. Outras disposicións — 02/12/2024

A Orde da Consellería de Infraestruturas e Mobilidade, do 18 de decembro de 2019 (DOG núm. 248, do 31 de decembro), regulou a tarifa específica Xente Nova no transporte público interurbano da competencia da Xunta de Galicia.
En aplicación desta orde, na actualidade ofrécese a todas as persoas con idade comprendida entre os 4 e os 20 anos incluídos, a posibilidade de realizar ata 60 viaxes mensuais en servizos públicos de transporte da competencia da Xunta de Galicia, sen que lles supoña custo económico.
Dada a aceptación e as vantaxes que para a mocidade representa esta tarifa Xente Nova, considerouse conveniente o seu mantemento máis alá da data inicialmente establecida, polo que se ampliou o seu prazo de vixencia nos exercicios posteriores. A última destas ampliacións realizouse mediante a Resolución do 3 de novembro de 2023, da Dirección Xeral de Mobilidade, pola que se amplía o prazo de vixencia da tarifa específica Xente Nova no transporte público interurbano de competencia da Xunta de Galicia, para o ano 2024 (DOG núm. 217, do 15 de novembro).
Ao longo deste último ano, a tarifa Xente Nova facilitou que a mocidade accedese dun xeito incremental ao sistema de transporte público, cumprindo claramente a finalidade da dita tarifa de facilitar que a franxa máis nova de idade xere e manteña un costume na utilización dos medios públicos colectivos de transporte.
Consonte co anterior, e tendo en conta a evolución altamente positiva na utilización da tarifa Xente Nova, e da tarxeta TMG Xente Nova a través da cal se accede a aquela, considérase procedente a prórroga do prazo da súa vixencia para o vindeiro ano 2025.
De acordo co que establece a Orde da Consellería de Economía e Facenda, do 11 de febreiro de 1998, pola que se regula a tramitación anticipada de expedientes de gasto, modificada polas ordes do 27 de novembro de 2000 e do 25 de outubro de 2001, esta resolución tramítase como expediente anticipado de gasto, polo que o gasto que se proxecta queda condicionado á existencia de crédito adecuado e suficiente nos orzamentos xerais da Comunidade Autónoma de Galicia para o ano 2025.
De conformidade co exposto, considérase conveniente realizar unha nova ampliación da tarifa Xente Nova para o ano 2025, polo que, cumpridos os trámites administrativos e contables oportunos,
Ampliar o prazo de vixencia da tarifa Xente Nova desde o 1 de xaneiro ata o 31 de decembro de 2025.
Santiago de Compostela, 21 de novembro de 2024
RESOLUCIÓN do 21 de novembro de 2024 pola que se notifican as resolucións da presidenta do Fondo Español de Garantía Agraria (FEGA) relativas á asignación complementaria de dereitos de axuda básica á renda para a sostibilidade da reserva nacional da campaña 2023 e dos casos pendentes das campañas 2021, 2022 e a denegación das solicitudes de dereitos de axuda básica á renda para á sostibilidade da campaña 2023.
Fondo Galego de Garantía Agraria — III. Outras disposicións — 02/12/2024

Para os efectos de establecer en Galicia o procedemento de solicitude para a asignación de dereitos de axuda básica á renda para a sostibilidade procedentes da reserva nacional da campaña 2023, no marco establecido polo Real decreto 1045/2022, do 27 de decembro, sobre dereitos de axuda básica á renda para a sostibilidade da política agraria común, publicouse a Orde da Consellería do Medio Rural do 15 de marzo de 2023, pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
O Fondo Galego de Garantía Agraria (Fogga), con base no disposto nos artigos 20 a 29 do Real decreto 1045/2022, tramitou e informou sobre as solicitudes de acceso á reserva nacional, e deu traslado dos expedientes á persoa titular da presidencia do Fondo Español de Garantía Agraria (FEGA) para a súa resolución.
De acordo co disposto no artigo 28.1 do devandito Real decreto 1045/2022, a persoa titular da presidencia do FEGA comunicou ao Fogga, para a súa notificación ás persoas solicitantes, a resolución sobre a asignación de solicitudes de dereitos de axuda básica á renda para a sostibilidade da reserva nacional.
Así mesmo, logo da análise das diferentes casuísticas na asignación de dereitos non resoltas ata a data, notifícanse as resolucións de asignación de dereitos da reserva nacional pendentes das campañas reguladas nas ordes da Consellería do Medio Rural, do 15 de xaneiro de 2021 e do 21 de xaneiro de 2022, polas que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
Conforme o anterior, esta dirección
Primeiro. Facer pública e notificar na páxina web do Fogga (https://fogga.xunta.gal/gl/pac/consultas_pac/dereitos_axuda_basica_renda_sostibilidade) as resolucións da presidenta do FEGA relativas á asignación complementaria de dereitos de axuda básica á renda para a sostibilidade da reserva nacional da campaña 2023 e os casos pendentes das campañas 2021, 2022 e a denegación das solicitudes de dereitos de axuda básica á renda para a sostibilidade da campaña 2023.
Segundo. Contra a resolución da persoa titular da presidencia do FEGA, as persoas interesadas poderán interpoñer recurso de alzada ante a persoa titular do Ministerio de Agricultura, Pesca e Alimentación, no prazo dun mes contado desde o día seguinte á publicación desta notificación no
Diario Oficial de Galicia
.
Santiago de Compostela, 21 de novembro de 2024
RESOLUCIÓN do 19 de novembro de 2024, da Dirección Xeral de Mobilidade, pola que se amplía o prazo de vixencia da tarifa específica +65 no transporte público interurbano da competencia da Xunta de Galicia, para o ano 2025.
Consellería de Presidencia, Xustiza e Deportes — III. Outras disposicións — 02/12/2024

A Orde da Consellería de Infraestruturas e Mobilidade, do 13 de decembro de 2023 (DOG núm. 242, do 22 de decembro), regulou a tarifa específica +65, aplicable nos servizos públicos de transporte interurbano de uso xeral da competencia da Xunta de Galicia.
A aplicación desta tarifa permitiu que as persoas usuarias maiores de 65 anos poidan efectuar ata 60 viaxes mensuais en servizos públicos colectivos de transporte sen que lles supoñan custo económico, facilitando así que este significativo grupo de poboación manteña unha vida activa e poida acceder con maior facilitade a múltiples servizos e actividades.
E, á vista das viaxes efectuadas polas persoas usuarias ao abeiro desta tarifa, e a súa tendencia incremental ao longo do período temporal en que xa estivo funcionando, considérase xustificada a súa continuidade máis alá do tempo inicialmente establecido, razón pola procede a prórroga do prazo da súa vixencia para o ano 2025.
De acordo co que establece a Orde da Consellería de Economía e Facenda, do 11 de febreiro de 1998, pola que se regula a tramitación anticipada de expedientes de gasto, modificada polas ordes do 27 de novembro de 2000 e do 25 de outubro de 2001, esta resolución tramítase como expediente anticipado de gasto, polo que o gasto que se proxecta queda condicionado á existencia de crédito adecuado e suficiente nos orzamentos xerais da Comunidade Autónoma de Galicia para o ano 2025.
De conformidade co exposto, considérase conveniente realizar a ampliación da tarifa +65 para o ano 2025, polo que, cumpridos os trámites administrativos e contables oportunos,
Ampliar o prazo de vixencia da tarifa +65 desde o 1 de xaneiro ata o 31 de decembro de 2025.
Santiago de Compostela, 19 de novembro de 2024
RESOLUCIÓN do 26 de novembro de 2024, da Dirección Xeral de Formación e Cualificación para o Emprego, pola que se publican as subvencións concedidas ao abeiro do disposto na Orde do 7 de febreiro de 2024 pola que se establecen as bases reguladoras das axudas e subvencións para a realización de programas de emprego para persoas mozas incluídas no ficheiro do Sistema nacional de garantía xuvenil (formación e aprendizaxe) no ámbito da Comunidade Autónoma de Galicia, e se procede á súa convocatoria para os anos 2024 e 2025, cofinanciada pola Unión Europea no marco do Programa FSE+ Galicia 2021-2027 (código de procedemento TR353B) (Diario Oficial de Galicia número 39, do 23 de febreiro).
Consellería de Emprego, Comercio e Emigración — III. Outras disposicións — 04/12/2024

A Lei 9/2007, do 13 de xuño, de subvencións de Galicia, dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a contía concedida e a finalidade ou finalidades da subvención.
O artigo 26.6 da Orde da Consellería de Emprego, Comercio e Emigración, do 7 de febreiro de 2024 (DOG núm. 39, do 23 de febreiro), pola que se estableceron as bases reguladoras e se procedeu á convocatoria pública das axudas e subvencións para a realización de programas de emprego para persoas mozas incluídas no ficheiro do Sistema nacional de garantía xuvenil da Comunidade Autónoma de Galicia para os anos 2024 e 2025 (código de procedemento TR353B), establece que as subvencións concedidas se publicarán, con expresión da entidade beneficiaria, a contía e a finalidade, no
Diario Oficial de Galicia
, de acordo co disposto na Lei 9/2007, do 13 de xuño, de subvencións de Galicia, e na Lei 1/2016, do 18 de xaneiro, de transparencia e bo goberno.
A convocatoria tiña como finalidade establecer as bases reguladoras e a convocatoria pública das axudas e subvencións do ano 2024 para o fomento do emprego a través dos programas mixtos de emprego e formación (programas de emprego), dirixidos a mellorar a ocupabilidade, a cualificación e a inserción profesional das persoas mozas incluídas no ficheiro do Sistema nacional de garantía xuvenil, no ámbito da Comunidade Autónoma de Galicia.
O financiamento das axudas previstas na orde de convocatoria efectuouse con cargo aos créditos da aplicación 13.50.322A.460.2 (código de proxecto 2023 00111), ou aquelas que a substitúan, de conformidade coa normativa orzamentaria aplicable, e están cofinanciadas nunha porcentaxe do 60 % a través do programa FSE+ Galicia 2021-2027, en particular no obxectivo político 4, prioridade 5, obxectivo específico ESO4.1, medida 5.A.03 .
A relación de subvencións concedidas e de entidades beneficiarias, ordenadas por código de expediente, publícase como anexo desta resolución.
Santiago de Compostela, 26 de novembro de 2024
RESOLUCIÓN do 26 de novembro de 2024, da Dirección Xeral de Formación e Cualificación para o Emprego, pola que se dá publicidade das axudas concedidas ao abeiro da Orde do 7 de febreiro de 2024 pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia, e se procede á súa convocatoria para o ano 2024 (Diario Oficial de Galicia número 38, do 22 de febreiro).
Consellería de Emprego, Comercio e Emigración — III. Outras disposicións — 04/12/2024

A Lei 9/2007, do 13 de xuño, de subvencións de Galicia, dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a contía concedida e a finalidade ou finalidades da subvención.
O artigo 26.7 da Orde da Consellería de Emprego, Comercio e Emigración do 7 de febreiro de 2024 (DOG núm. 38, do 22 de febreiro) pola que se estableceron as bases reguladoras e se procedeu á convocatoria pública das axudas e subvencións para os obradoiros duais de emprego da Comunidade Autónoma de Galicia para o ano 2024 (código de procedemento TR353A), establece que as subvencións concedidas se publicarán, con expresión da entidade beneficiaria, a contía e a finalidade, no
Diario Oficial de Galicia
, de acordo co disposto na Lei 9/2007, do 13 de xuño, de subvencións de Galicia, e na Lei 1/2016, do 18 de xaneiro, de transparencia e bo goberno.
A convocatoria tiña como finalidade establecer as bases reguladoras e a convocatoria pública das axudas e subvencións do ano 2024 para os obradoiros duais de emprego no ámbito da Comunidade Autónoma de Galicia, concibidos como programas de formación, práctica profesional e, no caso dos concellos, mancomunidades e entidades públicas dependentes, para incentivos á contratación en empresas destinados a promover a inserción laboral das persoas participantes nos obradoiros duais de emprego.
O financiamento das axudas previstas na orde de convocatoria efectuouse con cargo aos créditos das aplicacións 13.50.322A.460.2, 13.50.322A.481.0 e 13.50.322A.460.1 (código de proxecto 2014 00543), ou aquelas que a substitúan, de conformidade coa normativa orzamentaria aplicable. As aplicacións mencionadas están financiadas por fondos finalistas transferidos polo Servizo Público de Emprego Estatal.
A relación de subvencións concedidas e de entidades beneficiarias, ordenadas por código de expediente, publícase como anexo desta resolución.
Santiago de Compostela, 26 de novembro de 2024
RESOLUCIÓN do 25 de novembro de 2024 pola que se publica a modificación do plan de estudos do máster universitario en Tradución Multimedia.
Universidade de Vigo — III. Outras disposicións — 03/12/2024

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 12 de novembro de 2010 (publicado no
Boletín Oficial del Estado
do 16 de decembro de 2010 pola Resolución do secretario xeral de Universidades do 22 de novembro).
Esta reitoría, de conformidade co disposto no artigo 8.3 da Lei orgánica 2/2023, do sistema universitario, resolve publicar a modificación do plan de estudos conducente á obtención do título oficial de máster universitario en Tradución Multimedia pola Universidade de Vigo.
Vigo, 25 de novembro de 2024
Código RUCT: 4312437.
Rama de coñecemento: Artes e Humanidades.
Universidades participantes: Universidade de Vigo.
Cadro 1. Distribución de créditos ECTS segundo o tipo de materia.
Cadro 2. Contido do plan de estudos.
Para a obtención do título de máster universitario en Tradución Multimedia pola Universidade de Vigo, o alumnado deberá superar os 60 créditos ECTS de que consta o máster.
RESOLUCIÓN do 26 de novembro de 2024 pola que se resolve parcialmente o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (código de procedemento IN859A).
Axencia Galega de Innovación — III. Outras disposicións — 03/12/2024

A Axencia Galega de Innovación (Axencia), dada a súa condición de organismo público de investigación tal e como recolle a Lei 12/2014, do 22 de decembro, de medidas fiscais e administrativas, poderá contratar persoal investigador en réxime laboral mediante as modalidades contractuais recollidas na Lei 14/2011, do 1 de xuño, de ciencia, tecnoloxía e innovación.
Pola Resolución do 15 de maio de 2024 (DOG núm. 104, 30 de maio) anunciouse a convocatoria de tres postos de persoal investigador, conforme o establecido no Decreto 64/2016, do 26 de maio, polo que se regula o réxime de contratación de persoal investigador dotado cunha bolsa do ERC, no marco do programa para a xeración, captación, retención e recuperación de talento investigador en Galicia (programa Oportunius).
Finalizado o proceso de selección das prazas número 2 e 3 correspondentes ao dominio ERC Ciencias Físicas e Enxeñaría, de acordo co sinalado nos artigos 13 e seguintes da convocatoria, o tribunal elevou á Dirección da Axencia Galega de Innovación a proposta a favor dos aspirantes seleccionados.
Por todo iso, en virtude das atribucións do Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos, esta dirección
Primeiro. Contratar como persoal laboral da Axencia Galega de Innovación, na modalidade de investigador distinguido, as persoas que se indican no anexo.
Segundo. Contra esta resolución cabe interpor recurso de alzada perante a Presidencia da Axencia Galega de Innovación no prazo dun mes contado desde o seguinte ao da súa publicación.
Santiago de Compostela, 26 de novembro de 2024
CORRECCIÓN DE ERROS. Orde do 2 de agosto de 2024 pola que se modifican as unidades e os postos de traballo docentes dos centros públicos dependentes desta consellería nos niveis de educación infantil, educación primaria e educación especial.
Consellería de Educación, Ciencia, Universidades e Formación Profesional — III. Outras disposicións — 03/12/2024

Advertido un erro na dita orde, publicada no
Diario Oficial de Galicia
número 160, do 21 de agosto de 2024, cómpre facer a seguinte corrección:
Na páxina 47329, no anexo III, engádese a liña:
CORRECCIÓN DE ERROS. Resolución do 6 de novembro de 2024, da Secretaría Xeral de Emprego e Relacións Laborais, pola que se dá publicidade ás festas laborais de carácter local para o ano 2025, correspondentes aos concellos das catro provincias da Comunidade Autónoma de Galicia.
Consellería de Emprego, Comercio e Emigración — III. Outras disposicións — 05/12/2024

Advertidos erros na dita resolución, publicada no
Diario Oficial de Galicia
núm. 220, do 14 de novembro, é necesario facer as seguintes correccións:
No anexo III, provincia de Ourense, na páxina 60347, onde di: «83. Viana do Bolo: 5 de marzo, Mércores de Cinza; 18 de agosto», debe dicir: «83. Viana do Bolo: 5 de marzo, Mércores de Cinza; 28 de febreiro».
No anexo IV, provincia de Pontevedra, na páxina 60348, onde di: «4. Barro: 13 de xuño, festa do Viño; 5 de outubro, romaría de San Breixo», debe dicir: «4. Barro: 13 de xuño, festa do Viño; 3 de outubro, romaría de San Breixo».
No anexo IV, provincia de Pontevedra, na páxina 60349, onde di: «16. Dozón: 22 de xullo, 2 de setembro», debe dicir: «16. Dozón: 21 de xullo, Luns da Virxe do Carme; 8 de setembro, Luns da Pena de Francia».
No anexo IV, provincia de Pontevedra, na páxina 60350, onde di: «35. Nigrán: 24 de xuño, San Xoán; 24 de agosto, San Roque Camos», debe dicir: «35. Nigrán: 24 de xuño, San Xoán; 1 de agosto, San Fiz».
EXTRACTO da Resolución do 11 de novembro de 2024 pola que se establecen as bases reguladoras para a concesión, en réxime de concorrencia competitiva, das axudas para o desenvolvemento do sector dos videoxogos na Comunidade Autónoma de Galicia para a anualidade 2025 (código de procedemento CT207K).
Axencia Galega das Industrias Culturais — III. Outras disposicións — 10/12/2024

BDNS (Identif.): 800759.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán optar a estas subvencións as empresas e persoas traballadoras autónomas do sector dos videoxogos que conten cunha oficina ou sucursal permanente na Comunidade Autónoma de Galicia ou nun Estado membro da UE ou que forme parte do acordo que establece a Área Económica Europea e que desenvolvan a súa actividade habitual en Galicia, polo menos cun ano previo a esta convocatoria.
Así mesmo, as persoas beneficiarias deben estar comprendidas na definición de pequena e mediana empresa (peme) segundo a definición contida no Regulamento (UE) nº 651/2014 da Comisión, do 17 de xuño de 2014, sobre a definición de microempresas, pequenas e medianas empresas (DOUE-L-2014-187/1), en función dos seus efectivos, do seu volume de negocio e do seu balance anual.
Segundo.
Finalidade
Estas bases teñen por obxecto determinar as condicións polas cales se regulará a concesión de axudas, en réxime de concorrencia competitiva, da Axencia Galega das Industrias Culturais, para o desenvolvemento do sector dos videoxogos na Comunidade Autónoma de Galicia, e proceder á súa convocatoria para o ano 2025.
Terceiro.
Bases reguladoras
Resolución do 11 de novembro de 2024 pola que se establecen as bases reguladoras para a concesión, en réxime de concorrencia competitiva, das axudas para o desenvolvemento do sector dos videoxogos na Comunidade Autónoma de Galicia para a anualidade 2025 (código de procedemento CT207K).
Cuarto.
Importe
Estas axudas financiaranse cun crédito total de 150.000 euros para as anualidades 2025 e 2026, imputables á aplicación orzamentaria 13.A1.432B.470.0, código de proxecto 2015 00003, da Axencia Galega das Industrias Culturais, coa seguinte distribución por anualidades:
Anualidade 2025: 75.000 €.
Anualidade 2026: 75.000 €.
Quinto.
Prazo de presentación de solicitudes
O prazo para a presentación das solicitudes será dun mes, contado desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 11 de novembro de 2024
RESOLUCIÓN do 29 de novembro de 2024 pola que se publica a modificación do plan de estudos do máster universitario en Enxeñaría de Minas.
Universidade de Vigo — III. Outras disposicións — 10/12/2024

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título mediante o Acordo do Consello de Ministros do 14 de novembro de 2014 (publicado no
Boletín Oficial del Estado
do 29 de decembro de 2014 pola Resolución do secretario xeral de Universidades do 24 de novembro de 2014).
Esta reitoría, de conformidade co disposto no artigo 8.3 da Lei orgánica 2/2023, do sistema universitario, resolve publicar a modificación do plan de estudos conducente á obtención do título oficial de máster universitario en Enxeñaría de Minas pola Universidade de Vigo.
Vigo, 29 de novembro de 2024
ORDE do 2 de decembro de 2024 pola que se amplía a dotación orzamentaria para a concesión das axudas convocadas pola Orde do 7 de xuño de 2024 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, financiadas co Instrumento de recuperación da Unión Europea (EURI) no marco do Programa de desenvolvemento rural (PDR) de Galicia 2014-2020, e se convocan para o ano 2024 (código de procedemento MR351A).
Consellería do Medio Rural — III. Outras disposicións — 10/12/2024

A Orde do 7 de xuño de 2024 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, financiadas co Instrumento de recuperación da Unión Europea (EURI) no marco do Programa de desenvolvemento rural (PDR) de Galicia 2014-2020, e se convocan para o ano 2024 (DOG núm. 118, do 19 de xuño), establece no seu artigo 31 o crédito orzamentario para financiar as axudas ao fomento da utilización de maquinaria agrícola en réxime asociativo en Galicia.
Así mesmo, no seu artigo 31.2 indícase que se poderá incrementar a dotación orzamentaria, segundo se establece no artigo 31 da Lei 9/2007, do 13 de xuño, de subvencións de Galicia, no caso de xerar, ampliar ou incorporar crédito, ou coa existencia de remanentes doutras convocatorias financiadas con cargo ao mesmo crédito incluído no mesmo programa.
Como se produciu unha xeración de crédito, cómpre ampliar a dotación orzamentaria para a concesión das axudas para o fomento da utilización de maquinaria agrícola en réxime asociativo, coa finalidade de facer chegar estas ao maior número de entidades beneficiarias posibles.
En consecuencia, de conformidade co previsto no artigo 30.1.3 do Estatuto de autonomía de Galicia, e en uso das facultades que me confire a Lei 9/2007, do 13 de xuño, de subvencións de Galicia, e en uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
Artigo 1.
Ampliación da dotación orzamentaria
1. Amplíase a dotación orzamentaria determinada na Orde do 7 de xuño de 2024 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, financiadas co Instrumento de recuperación da Unión Europea (EURI) no marco do Programa de desenvolvemento rural (PDR), na aplicación orzamentaria 45.04.712B 772.0 (CP 2021 00157), por importe de 1.500.000 euros na anualidade 2024.
2. Unha vez efectuada esta ampliación, a dotación orzamentaria total é de 5.650.000 euros.
Artigo 2.
Prazo de solicitudes
A ampliación prevista no artigo 1 desta orde non afecta o prazo de presentación de solicitudes establecido na Orde do 7 de xuño de 2024.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 2 de decembro de 2024
EXTRACTO da Orde do 2 de decembro de 2024 pola que se amplía a dotación orzamentaria para a concesión das axudas convocadas pola Orde do 7 de xuño de 2024 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, financiadas co Instrumento de recuperación da Unión Europea (EURI) no marco do Programa de desenvolvemento rural (PDR) de Galicia 2014-2020, e se convocan para o ano 2024 (código de procedemento MR351A).
Consellería do Medio Rural — III. Outras disposicións — 10/12/2024

BDNS (Identif.): 766786.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Ampliación da dotación orzamentaria
Amplíase a dotación orzamentaria determinada na Orde do 7 de xuño de 2024 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, financiadas co Instrumento de recuperación da Unión Europea (EURI) no marco do Programa de desenvolvemento rural (PDR), na aplicación orzamentaria 45.04.712B 772.0 (CP 2021 00157), por importe de 1.500.000 euros na anualidade 2024.
Unha vez efectuada esta ampliación, a dotación orzamentaria total é de 5.650.000 euros.
Artigo 2. Prazo de solicitudes
A ampliación prevista no artigo 1 desta orde non afecta o prazo de presentación de solicitudes establecido na Orde do 7 de xuño de 2024
Santiago de Compostela, 2 de decembro de 2024
RESOLUCIÓN do 26 de novembro de 2024, da Dirección Xeral de Patrimonio Cultural, pola que se dá publicidade das subvencións concedidas ao abeiro da Orde do 29 de abril de 2024 pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se convocan para o ano 2024 (código de procedemento CT104B) (Diario Oficial de Galicia número 92, do 13 de maio).
Consellería de Cultura, Lingua e Xuventude — III. Outras disposicións — 10/12/2024

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no
Diario Oficial de Galicia
das axudas concedidas, con indicación da convocatoria, programa e crédito orzamentario a que se imputan, beneficiario/a, cantidade concedida e finalidade.
Na súa virtude,
Primeiro. Ordenar a publicación no
Diario Oficial de Galicia
das axudas concedidas ao abeiro da Orde do 29 de abril de 2024 (DOG núm. 92, do 13 de maio), pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se convocan para o ano 2024, con cargo ás aplicacións orzamentarias 43.04.433A.770.0 e 43.04.433A.781.2, segundo o anexo I desta resolución.
Santiago de Compostela, 26 de novembro de 2024
CORRECCIÓN DE ERROS. Orde do 27 de novembro de 2024 pola que se concede a Cruz de bronce da Xunta de Galicia ao servizo policial, os distintivos de permanencia e as distincións honoríficas ao persoal da Unidade do Corpo Nacional de Policía adscrita á Comunidade Autónoma de Galicia e ás persoas e unidades que colaboran con ela.
Consellería de Presidencia, Xustiza e Deportes — III. Outras disposicións — 10/12/2024

Tras ser advertido un erro na citada orde, publicada no
Diario Oficial de Galicia
número 231, do 29 de novembro de 2024, realízase a seguinte corrección:
No anexo I, Cruz de bronce da Xunta de Galicia ao servizo policial,
Onde di:
Debe dicir:
EXTRACTO da Orde do 26 de novembro de 2025 pola que se establecen as bases reguladoras para a concesión de axudas a entidades colaboradoras de pesca continental para o fomento da riqueza piscícola e se convocan para o ano 2025 (código de procedemento MT808A).
Consellería de Medio Ambiente e Cambio Climático — III. Outras disposicións — 10/12/2024

BDNS (Identif.): 801144.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Persoas xurídicas que teñan o nomeamento de entidade colaboradora de pesca continental, de conformidade co disposto na Lei 2/2021, do 8 de xaneiro, de pesca continental de Galicia, e no Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais. Este nomeamento deberá estar en vigor tanto no momento de presentar a solicitude de axuda como no momento do pagamento desta.
Segundo. Obxecto
Axudas para actividades e investimentos de fomento da riqueza piscícola.
Terceiro. Bases reguladoras e convocatoria
Orde do 26 de novembro de 2024 pola que se establecen as bases reguladoras para a concesión de axudas a entidades colaboradoras de pesca continental para o fomento da riqueza piscícola e se convocan para o ano 2025 (código de procedemento MT808A).
Cuarto. Contía
Importe total da convocatoria: 50.000,00 €.
Fíxase un importe máximo de 9.360 euros de axuda para a subliña de vixilancia de tramos de pesca continental e de 2.500 euros para a subliña de actividades divulgativas ou formativas, por entidade colaboradora.
Quinto. Prazo de presentación de solicitudes
O prazo de presentación das solicitudes será dun (1) mes contado desde o día seguinte ao de publicación da orde no Diario Oficial de Galicia.
Santiago de Compostela, 26 de novembro de 2024
EXTRACTO da Orde do 29 de novembro de 2024 pola que se establecen as bases reguladoras das axudas aos investimentos para a elaboración e comercialización de produtos vitivinícolas, financiadas polo Fondo Europeo Agrícola de Garantía (Feaga), e se convocan para o exercicio orzamentario de 2025 (código de procedemento MR361A).
Consellería do Medio Rural — III. Outras disposicións — 12/12/2024

BDNS (Identif.): 801551.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarias
Poderán ser beneficiarias destas axudas:
a) As empresas vitivinícolas que no momento da solicitude produzan ou comercialicen os produtos recollidos no anexo VII, parte II, do Regulamento (UE) nº 1308/2013 do Parlamento Europeo e do Consello, do 17 de decembro de 2013, ou que, como consecuencia da execución da operación obxecto da solicitude de axuda, comecen esa produción ou comercialización. As empresas deberán estar constituídas con anterioridade á data de presentación da solicitude.
b) As organizacións de produtores vitivinícolas recoñecidas conforme o artigo 152 do Regulamento (UE) nº 1308/2013 do Parlamento Europeo e do Consello, do 17 de decembro de 2013, e as súas asociacións.
c) As asociacións de dous ou máis produtores, con personalidade xurídica, dos produtos mencionados no anexo VII, parte II, do Regulamento (UE) 1308/2013 do Parlamento Europeo e do Consello, do 17 de decembro de 2013. As asociacións deberán estar constituídas con anterioridade á data de presentación da solicitude.
d) As organizacións interprofesionais.
e) As organizacións profesionais.
Segundo.
Obxecto
Esta orde ten por obxecto establecer as bases reguladoras das axudas para a execución de medidas de investimentos no sector vitivinícola en Galicia establecidas na intervención sectorial vitivinícola (ISV) no marco do Plan estratéxico nacional da política agrícola común (PAC) do Reino de España 2023-2027, aprobado pola Comisión Europea mediante Decisión de execución do 31 de agosto de 2022, e convocar as correspondentes ao exercicio orzamentario de 2025.
Terceiro.
Bases reguladoras
Orde do 29 de novembro de 2024 pola que se establecen as bases reguladoras das axudas aos investimentos para a elaboración e comercialización de produtos vitivinícolas, financiadas polo Fondo Europeo Agrícola de Garantía (Feaga), e se convocan para o exercicio orzamentario de 2025 (código de procedemento MR361A).
Cuarto.
Importe
Para a concesión das axudas convocadas destinarase un crédito máximo total de 11.446.000 € dos orzamentos de 2025, 2026 e 2027. Este importe poderase incrementar nos supostos previstos no artigo 31.2 da Lei 9/2007, do 13 de xuño, de subvencións de Galicia.
Quinto.
Prazo de presentación de solicitudes
O prazo de presentación de solicitudes para esta convocatoria comeza o día seguinte ao de publicación desta orde no
Diario Oficial de Galicia
e remata o 31 de xaneiro de 2025.
Santiago de Compostela, 29 de novembro de 2024